CELEX: 22019D1042
Language: el
Date: 2017-09-22 00:00:00
Title: Απόφαση της Μεικτής Επιτροπής του ΕΟΧ αριθ. 154/2017, της 22ας Σεπτεμβρίου 2017, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2019/1042]

27.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 174/7
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 154/2017
         της 22ας Σεπτεμβρίου 2017
         για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2019/1042]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2017/793 της Επιτροπής, της 10ης Μαΐου 2017, για την τροποποίηση του κανονισμού (ΕΚ) αριθ. 180/2008 όσον αφορά την παράταση της περιόδου ορισμού του εργαστηρίου αναφοράς της ΕΕ για τις νόσους των ιπποειδών πλην της πανώλους των ιπποειδών (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η εκτελεστική απόφαση (ΕΕ) 2017/888 της Επιτροπής, της 22ας Μαΐου 2017, για την τροποποίηση της απόφασης 2003/467/ΕΚ όσον αφορά το καθεστώς της επίσημα απαλλαγμένης από τη φυματίωση περιφέρειας για την Umbria της Ιταλίας και το καθεστώς της επίσημα απαλλαγμένης από την ενζωοτική λεύκωση των βοοειδών για την Πολωνία, για την τροποποίηση της απόφασης 2004/558/ΕΚ όσον αφορά την αναγνώριση της Γερμανίας ως απαλλαγμένης από τη λοιμώδη ρινοτραχειίτιδα των βοοειδών, και για την τροποποίηση της απόφασης 2008/185/ΕΚ όσον αφορά την αναγνώριση ορισμένων περιφερειών της Πολωνίας ως απαλλαγμένων από τη νόσο του Aujeszky και την έγκριση του προγράμματος εκρίζωσης της νόσου του Aujeszky για την περιφέρεια Veneto της Ιταλίας (2) πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Η παρούσα απόφαση αφορά νομοθεσία σχετικά με ζώντα ζώα, πλην των ιχθύων και των ζώων υδατοκαλλιέργειας. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
                  
               
                     (4)
                  
                  
                     Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (5)
                  
                  
                     Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το μέρος 4.2 του κεφαλαίου Ι του παραρτήματος I της συμφωνίας για τον ΕΟΧ τροποποιείται ως εξής:
            
                        1.
                     
                     
                        Στο σημείο 90 [κανονισμός (ΕΚ) αριθ. 180/2008 της Επιτροπής] προστίθεται η ακόλουθη περίπτωση:
                        
                                    «—
                                 
                                 
                                    
                                       32017 R 0793: Εκτελεστικός κανονισμός (ΕΕ) 2017/793 της Επιτροπής της 10ης Μαΐου 2017 (ΕΕ L 120 της 11.5.2017, σ. 5).»
                                 
                              
                  
                        2.
                     
                     
                        Στο σημείο 70 (Απόφαση 2003/467/ΕΚ της Επιτροπής), στο σημείο 80 (Απόφαση 2004/558/ΕΚ της Επιτροπής) και στο σημείο 84 (Απόφαση 2008/185/ΕΚ της Επιτροπής) προστίθεται η ακόλουθη περίπτωση:
                        
                                    «—
                                 
                                 
                                    
                                       32017 D 0888: Εκτελεστική απόφαση (ΕΕ) 2017/888 της Επιτροπής της 22ας Μαΐου 2017 (ΕΕ L 135 της 24.5.2017, σ. 27).»
                                 
                              
                  
         
            Άρθρο 2
            Τα κείμενα του εκτελεστικού κανονισμού (ΕΕ) 2017/793 και της εκτελεστικής απόφασης (ΕΕ) 2017/888 στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 23 Σεπτεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 22 Σεπτεμβρίου 2017.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Sabine MONAUNI
            
         
         
            (1)  ΕΕ L 120 της 11.5.2017, σ. 5.
         
            (2)  ΕΕ L 135 της 24.5.2017, σ. 27.
         
            (*1)  Δεν έχουν αναφερθεί συνταγματικές απαιτήσεις.